क्या तुम इसे ढूँढ रहे थे?
यह पर्फ़ेक्ट है।
बिल्कुल, जॉर्जिया। मैं तुरंत उस काम में लग जाती हूँ।
शाबाश, ऐलेक्स। तुम होशियार हो। तुम इसका हल ढूँढ सकते हो।
कर्सिज़!
इनुइट चश्मा और पेरूवीयन कद्दू
इन गर्मियों में लाल काँटों का सावधानीपूर्वक अध्ययन करने के बाद,
हम ख़ुद को झाड़ सम्बन्धित मामलों का विशेषज्ञ मानते हैं।
जब तुम भारत में थे, हमने उसका एक नया सर्वे पूरा कर लिया।
झाड़ के 37 हिस्से चबाए, कुतरे और/या निगले जा चुके हैं।
सैंतीस? वाह। यह बहुत ज़्यादा हैं।
हाँ। चबाऊ काम पर लगा हुआ है।
चबाऊ। अच्छा नाम है।
शुक्रिया। यह मेरा ख़ास हुनर है।
हमें यह देखना चाहिए कि चबाऊ के चबाने में कोई पैटर्न है या नहीं।
मैं तुमसे एक क़दम आगे हूँ, दोस्त।
मुझे तो इसमें कोई पैटर्न नज़र नहीं आ रहा है।
सच कहा। लेकिन अगर हम यह समझ लें कि चबाऊ कहाँ-कहाँ गया है,
तो हम अनुमान लगा सकते हैं कि वह कहाँ जा रहा है।
मैं भी बिल्कुल यही सोच रहा था। इसलिए मेरी योजना सुनो।
लैरी, नहीं। हमने फ़ैसला किया था कि हम नहीं...
इनुइट शिकारी का चश्मा।
यह मेरे नए जूतों के साथ अच्छा लगेगा।
लेकिन यह पक्का श्रापित होगा, हँ?
ओह, हाँ। एक इनुइट शिकारी ने यह चश्मा उन जानवरों को
पकड़ने के लिए बनाया था जिनका वह पीछा कर रहा था।
हाँ। आप चश्मा पहनते हैं और उस चीज़ का नाम लेते हैं जिसे आप पकड़ना चाहते हैं।
यह चश्मा आपको पिछले हफ़्ते में उस जगह से गुज़रने वाले
किसी भी जीव द्वारा लिया गया रास्ता दिखा देगा।
यह पता लगाओ कि तुम्हारे शिकार का रास्ता कौन सा है और उसी रास्ते पर आगे बढ़ो।
चबाऊ क़ैद में।
कॉर्नेलियस की डायरियों में लिखा है कि पहनने वाला इंसान इस चश्मे को
तभी उतार सकता है, जब उसने अपना शिकार पकड़ लिया हो।
रुको, तो श्राप यह है कि तुम्हें वह मिल जाए जिसे तुम ढूँढ रहे हो? यह ज़्यादा बुरी बात नहीं है।
नहीं, श्राप यह है कि जितनी ज़्यादा देर तुम इस चश्मे को पहने रहोगे,
तुम उतने ज़्यादा निर्दयी होते जाओगे और भले-बुरे का अंतर भूलते जाओगे।
एक ही लक्ष्य के पीछे भागते रहने से इंसान पागल हो सकता है।
हाँ, यह थोड़ी बुरी बात है।
बिल्कुल। इसीलिए यह चश्मा सिर्फ़ एक बार इस्तेमाल किया जा सकता है,
तभी जब कोई और रास्ता बाक़ी ना हो।
जैसे कि अभी।
क्या तुम कहना चाहते हो कि हम एक श्रापित प्राचीन चीज़ को जानबूझकर सक्रिय करके उसका इस्तेमाल करें?
मतलब, अगर तुम इसे इस तरह से कहोगी...
मैं स्काई से सहमत हूँ, लैरी। इसमें बहुत जोखिम है।
ये कभी किसी चीज़ के लिए मुझ पर भरोसा नहीं करते।
फिर संग्रहालय में मैं अपने होश खो बैठा। इस्तानबुल में।
मुझे काफ़ी समय बाद होश आया।
डैड।
रस?
डैड, मेरा आपसे भरोसा उठ गया है।
हैंक, क्या रस यहाँ नीचे है?
मैंने तो पक्का उसकी आवाज़ सुनी...
- डैड, आपकी झूठी बातों ने मुझे बहुत दुःख पहुँचाया है। - पैंडोरा?
तुमने भी वह आवाज़ पक्का सुनी, है ना?
मुझे समझ नहीं आ रहा है। शायद...
ऐलेक्स, अगर मुझे पता होता कि वैंडरहूवेन परिवार श्रापित था,
तो मैं तुमसे कभी शादी नहीं करती।
स्काई, नहीं।
ऐलेक्स, सब ठीक तो है ना?
बच्चे कहाँ हैं?
ऊपर। क्यों?
मैंने प्रतिबंधित विंग में उनकी आवाज़ें सुनीं।
अजीब बात है। उन्होंने क्या कहा?
रस ने कहा, उसका मुझ पर से भरोसा उठ गया है। पैंडोरा ने कहा मेरी झूठी बातों ने उसे दुःख पहुँचाया है।
ओह, ऐलेक्स, उन दोनों में कोई भी ऐसा कभी नहीं कह सकता।
मैंने तुम्हारी आवाज़ भी सुनी थी।
और मैंने क्या कहा?
यही कि अगर तुम्हें मेरे परिवार के श्राप के बारे में पता होता, तो तुम मुझसे कभी शादी नहीं करतीं।
यह एकदम झूठी बात है। मेरा यक़ीन करो।
कहीं इन आवाज़ों का सम्बन्ध किसी तरह तुम्हारे होश खो देने
या चबाए हुए झाड़ से तो नहीं है?
लेकिन वे आवाज़ें बहुत वास्तविक लग रही थीं।
या फिर एक और प्राचीन चीज़ सक्रिय हो चुकी है। ऐसा हो सकता है।
पता नहीं।
अपने ख़ुद के दिमाग़ पर भरोसा ना कर पाना बहुत अजीब एहसास है।
थोड़ी देर मेरे साथ बैठो। अगर अब कुछ और सुनाई दे तो मुझे बताना, ठीक है?
वहाँ कौन है?
लैरी, बेवक़ूफ़ कहीं के।
तुम कभी भी अपनी ग़लतियों से सीख क्यों नहीं लेते?
क्या कहा तुमने?
मुझे भला-बुरा कहकर हँस रहे हो, हँ?
माफ़ करना। मैं कुछ समझा नहीं कि तुम किस बारे में बात कर रहो हो, मेरे दोस्त।
समझे नहीं?
स्काई, मैंने तुमसे वादा किया था कि मैं तुमसे फिर कभी झूठ नहीं बोलूँगा।
तुम मुझ पर भरोसा क्यों नहीं करतीं?
- लेकिन मैं तुम पर भरोसा करती हूँ। - क्या?
क्या तुम मुझसे बात कर रहे थे?
मैंने कुछ नहीं... रुको, यही मेरे साथ हुआ था। तुमने क्या सुना?
तुमने कहा मैं तुम पर भरोसा नहीं करती, लेकिन मैं करती हूँ। बेशक करती हूँ।
तुम्हारे दोबारा झूठ बोलने तक।
हमें जाकर बच्चों को देखना चाहिए।
तुम जाकर बच्चों को देखो। मैं प्रतिबंधित विंग जाता हूँ।
अगर तुम्हें भी आवाज़ें सुनाई दे रही हैं, इसका मतलब यह ज़रूर एक श्राप है।
मॉम, काश आप दोबारा नौकरी करना शुरू नहीं करतीं।
डाई ब्लॉक से हमें बचाने के लिए आप यहाँ नहीं थीं।
पैंडोरा, मैं कभी नहीं...
या कठपुतली से। आप हमें निराश कर रही हैं, मॉम। क्या वह नौकरी इतनी ज़रूरी है?
रस...
रुको, यह सच नहीं है। है ना?
पैंडोरा, मुझे तुम्हारा संग्रहालय में आना पसंद नहीं है।
तुम बहुत परेशान करती हो।
मॉम?
पैंडोरा, तुम्हारा भाई कहाँ है?
उसे आप ही ढूँढिए, मैं तो आपको परेशान करती हूँ ना।
नहीं। पैंडोरा, रुको।
तुम रस जितनी होशियार कभी नहीं होंगी।
मैं भी रस जितनी होशियार हूँ!
बेशक तुम हो।
फिर आपने क्यों कहा कि मैं नहीं हूँ?
मैंने कुछ नहीं कहा।
तुम्हें भी आवाज़ें सुनाई दे रही होंगी।
पैंडोरा, मैं तुम्हारी तुलना में अपने दूसरे दोस्तों के कहीं ज़्यादा क़रीब हूँ।
डेवी?
पैंडोरा, हमारी दोस्ती पहले जैसी कभी नहीं हो पाएगी।
मुझे तुम्हारी कोई बात नहीं सुननी है।
पैंडोरा, तुम सबको निराश करती हो।
पैंडोरा, तुम परेशान करती हो।
तुम मुझे अनसुना नहीं कर सकतीं, पैंडोरा!
स्काई, तुमने मुझे उस शून्य से बाहर निकालने में बहुत ज़्यादा समय लगा दिया था।
रस, तुम अपने डैड पर शक कैसे कर सकते हो?
हर चीज़ की तह तक जाना बस मेरे स्वभाव में है।
क्या तुम्हें भी आवाज़ें सुनाई दे रही हैं?
- रस, तुम बहुत ज़्यादा सवाल पूछते हो। - उन्हें ना सुनने की कोशिश करो।
कैसे? मैं उन आवाज़ों को नहीं रोक सकता।
पैंडोरा कहाँ है?
मुझे लगा था वह यहाँ नीचे आई है।
मॉम, मैं आपसे बात नहीं करना चाहती हूँ।
पैंडोरा, इससे मुझे दुःख पहुँचा है।
वह यहाँ नहीं है। याद है ना, आवाज़ों को ना सुनने की कोशिश करिए।
मुझे समझ नहीं आ रहा है क्या सच है और क्या नहीं।
मैं उसे ढूँढ लूँगा। मैं उसकी छुपने की सारी जगहें जानता हूँ।
डैड, आप मुझे उतना अच्छे से नहीं जानते, जितना आपको लगता है।
पैन। ऐसा मत कहो, दोस्त।
वह यहाँ नहीं है, ऐलेक्स।
ये आवाज़ें कहाँ से आ रही हैं?
लगता है वे आवाज़ें अब और तेज़ हो गई हैं और उस दिशा से आ रही हैं।
स्टैनली, तुम मेरे जितने बहादुर नहीं हो।
मैं बहादुर हूँ।
मैं तुम्हें दिखाता हूँ मैं कितना बहादुर हूँ।
घुसपैठिया! घुसपैठिया!
क्य...
यह कद्दू तो दक्षिण अमेरिकी विंग में रखा रहता है। यह यहाँ क्यों है?
वह एक एयर वेंट है। वह घर के मुख्य एयर सिस्टम से जुड़ता है।
जिसने भी इस कद्दू को वहाँ रखा, वह चाहता था कि ये फुसफुसाहटें झाड़ वाले कमरे से होकर
हमारे कानों तक जाएँ।
चलो, इस कद्दू को यहाँ से बाहर निकालते हैं।
ख़ुशक़िस्मती से, मैंने रा का एक नया रिमोट बना लिया है।
व्हो। क्या हो रहा है?
पैंडोरा, हमें तुम्हारी ज़रूरत नहीं है।
मैं हमेशा अपने होशियार, पर्फ़ेक्ट दिमाग़ से समस्या का हल निकाल लेता हूँ।
रहने भी दो, मैं भी समस्याओं का हल निकाल सकती हूँ।
क्या वह बंदा हमारी जासूसी कर रहा था?
हमें कॉर्नेलियस की डायरियों में इस प्राचीन चीज़ से सम्बन्धित प्रविष्टियों को ढूँढना होगा।
डैड, मैं आपकी मदद करूँगा।
शुक्रिया, बच्चे। देखो तो हमें, रिसर्च टीम, एक बार फिर से वापस साथ आ गई।
डैड, मैं ख़ुद को आपके क़रीब महसूस नहीं करता हूँ।
मैंने बाहर एक जासूस को देखा।
वह वही बंदा होगा जिसे मैंने देखा था।
जैसा कि मैंने पहले कहा था,
कहीं इस आदमी का सम्बन्ध यहाँ हो रही घटनाओं से तो नहीं है?
मतलब, यह इत्तेफ़ाक़ तो नहीं हो सकता।
स्टैनली, तुम प्रतिबंधित विंग की रक्षा करने में नाकामयाब रहे हो।
जानता हूँ। मैं और अधिक कोशिश करूँगा।
मैंने कुछ नहीं कहा। उन आवाज़ों को अपने दिमाग़ से निकालो, यार। वे असली नहीं हैं।
उसने काले कपड़े पहने हुए थे और वह दूरबीन से हमारी खिड़की के अंदर देख रहा था।
क्या तुम उसे ठीक से देख पाईं?
कह सकते हैं। वह फ़ुटपाथ के किनारे झाड़ियों में खड़ा था।
मैंने भी उसे वहीं खड़े हुए देखा था।
मॉम, इस साल मैंने बहुत मुश्किलों का सामना किया है। बहुत सारी।
मुझे तुम्हारी रक्षा और बेहतर तरीक़े से करनी चाहिए।
"पेरूवीयन कद्दू।" यह... क्या?
किसी ने इसका पन्ना फाड़ लिया है।
कोई सच में यहाँ चोरी-छुपे आता है
और वे नहीं चाहते कि हम इस श्राप को ख़त्म करने का तरीक़ा जान सकें।
वह आदमी बूढ़ा था। लगभग 40 साल का।
चालीस साल का आदमी बूढ़ा नहीं होता। लेकिन मुद्दे की बात यह नहीं है।
मुद्दे की बात यह है कि यही बंदा हमारे घर में चोरी-छुपे आता होगा।
पक्का उसी बंदे ने रा का रिमोट चुराया होगा,
कठपुतली के ज़रिए रस पर हमला किया होगा और कॉर्नी की डायरी के पन्ने फाड़े होंगे।
वह तो एकदम महाखलनायक है।
लेकिन उसे कैसे पता ये चीज़ें कहाँ थीं?
रस सही कह रहा है। यह सब जानकारी तो किसी बहुत अंदर वाले इंसान को पता होती है।
महाखलनायकों को सब कुछ पता होता है। आप भी ना।
मैं सही कह रही हूँ ना, मॉम?
मॉम?
मॉम, कोई हम पर नज़र रख रहा है।
हमारा परिवार ख़तरे में है, फिर से!
स्काई, हमें बचाना तुम्हारी ज़िम्मेदारी है।
मेरे परिवार को कोई छू भी नहीं सकता।
हे, चश्मे। मैं अपने घर में घुसे घुसपैठिए को पकड़ना चाहती हूँ।
मुझे दिखाओ यहाँ कौन-कौन आया है।
स्काई?
नक़्शा बनाना शुरू करो, लैरी। हमें घुसपैठिए का पता लगाना है।
मैंने ऊपर देख लिया। तुम्हारी मॉम वहाँ नहीं हैं।
शायद वह छुप रही हैं, क्योंकि मैं बहुत परेशान करती हूँ।
उन्हें और रस को यही लगता है।
वह बस उस कद्दू की फुसफुसाहटें हैं।
फुसफुसाहटों को कैसे पता कि यही कहना है? वह ऐसे तो बातें नहीं बना सकता।
वैंडरहूवेन परिवार, हमारे सामने एक समस्या है।
लेकिन हमारे सामने तो पहले से ही एक समस्या है।
सही कहा। लेकिन यह नई वाली है। मेरे साथ आओ।
मॉम।
पैंडोरा की रिबन लाल है। रस की बैंगनी। और ऐलेक्स की रिबन नारंगी है।
स्काई, तुमने वह चश्मा क्यों पहन लिया?
उन्होंने अपनी ज़िम्मेदारी निभाई। मैं उनके फ़ैसले से सहमत हूँ।
देखो, तुम लोग कद्दू के श्राप को ख़त्म करो। मैं घुसपैठिए को ढूँढती हूँ।
लैरी, चलो। हमें अभी भी नीली रिबन के पीछे जाना है।
हमने बहुत अजीब समय देखा है, लेकिन यह पहली बार है जब हमें एक साथ दो श्रापों को ख़त्म करना होगा।
तुमने सुना मॉम ने क्या कहा। वह उस घुसपैठिए के पीछे हैं। हमें कद्दू वाला काम करना है।
वैसे, हम उसके बारे में क्या जानते हैं?
उन फुसफुसाहटों में हमारे प्रिय लोग हमें दिल दुखाने वाली बातें कहते हुए सुनाई देते हैं।
ऐसी बातें जो सच नहीं हैं, मुझे ऐसी उम्मीद है।
उनमें से कुछ बातें थोड़ी सच भी हो सकती हैं।
अगर हम उन्हें अनसुना करने की कोशिश करें तो?
मैंने कोशिश की थी। मुझे डर लगने लगा था।
अभी भी दो रिबन बाक़ी हैं।
मुझे समझ नहीं आ रहा है काली रिबन किसकी है। वह लाइन टूटी हुई है।
नीली रिबन यहाँ फिर से दिखाई दे रही है।
जाली के पीछे कुछ है।
नीली रिबन एक चमगादड़ की है?
नहीं। वह हमारा घुसपैठिया नहीं है। चमगादड़ की रिबन हरी है।
स्काई!
क्या हुआ? सब लोग ठीक हैं ना?
झाड़ पर चढ़ते समय स्काई ने कुछ क्रेट गिरा दिए,
पर मुझे नहीं लगता उसका ध्यान उस तरफ़ गया।
लगता तो ऐसा ही है।
डैड, आपकी वजह से, हम दोबारा कभी सुरक्षित नहीं होंगे।
नीली रिबन चबाए गए झाड़ पर हर तरफ़ दिखाई दे रही है। वह चबाऊ की है।
वह ऐलेक्स के दफ़्तर में पाइप के रास्ते अंदर आया था।
वह वहाँ अंदर कैसे पहुँचा?
इसी बात का मैं पता लगाने वाली हूँ।
काली रिबन किसकी है? और उनकी लाइन जगह-जगह से टूटी हुई क्यों है?
कोई अंदाज़ा नहीं।
उसे चश्मा लगाए हुए काफ़ी समय हो गया है। वह पागल हो रही है।
हमें उसे ख़ुद को नुक़सान पहुँचाने से रोकना होगा।
या किसी और को।
समझ गई। मॉम की मदद करें, फिर इस कद्दू के श्राप को ख़त्म करें।
वैंडरहूवेन निवास का एक सामान्य दिन।
वे यहाँ बाहर से आए थे।
ग़ज़ब। उन झाड़ों को देखकर मॉम को काफ़ी गुस्सा आ गया।
यह करना ठीक नहीं था।
काली रिबन वाले व्यक्ति ने चबाऊ को ठीक यहीं छोड़ा होगा।
यह पाइप प्रतिबंधित विंग तक जाता है।
काली रिबन उसी आदमी की होगी, जिसे मैंने खिड़की से देखा था।
देखो, वह हमारे आँगन में हर जगह घूमा हुआ है।
अगर काली रिबन उस आदमी की है जिसे तुमने देखा था,
उसका लिया गया रास्ता हमारी ज़मीन से बाहर क्यों नहीं जा रहा है? वह घर में कैसे आ-जा रहा है?
रस, तुम्हें लगता है तुम बहुत होशियार हो। तुम कभी किसी और की बात नहीं सुनते।
मैं भी सुनता हूँ।
अ... माफ़ करना। तुम क्या कह रही थीं?
हो सकता है वह अभी भी यहीं हो। इसीलिए हम उसे आते-जाते हुए नहीं देख पा रहे हैं।
यह कैसे मुमकिन है?
स्काई!
काली रिबन वाला व्यक्ति यहाँ आया था।
यही वे डाइस हैं जो हमारे गेम से ग़ायब थीं।
और रा का पहला रिमोट कंट्रोल।
और पेरूवीयन कद्दू से सम्बन्धित डायरी के पन्ने।
मॉम, आपने काली रिबन वाले व्यक्ति की छुपने की गुप्त जगह ढूँढ निकाली।
पकड़ लिया!
मैंने घुसपैठिए को पकड़ लिया।
वह जीव जो झाड़ को चबा रहा था। तुमने उसे पकड़ लिया।
वाह। तो यह है चबाऊ।
नीली रिबन चबाऊ की थी।
काली रिबन वाला व्यक्ति अभी भी आज़ाद है। हमें दोबारा चश्मे का इस्तेमाल करना होगा।
हम नहीं कर सकते। वह सिर्फ़ एक बार इस्तेमाल किया जा सकता है, याद है ना?
लैरी, मुझे माफ़ कर दो तुम इसका इस्तेमाल नहीं कर पाए। मैं जानती हूँ तुम करना चाहते थे।
हाँ। कोई बात नहीं, स्काई। तुमने घुसपैठिए को पकड़ लिया।
और हमें आख़िरकार पता चल गया कि उस कद्दू के श्राप को कैसे ख़त्म किया जा सकता है।
"एक प्राचीन शिल्पकार ने यह पेरूवीयन कद्दू बनाया था
और उसने इसे एक प्रतिद्वंद्वी साम्राज्य को उपहार के रूप में दिया।
लेकिन वह उपहार श्रापित था।
यह लोगों को उनके प्रियजनों की आवाज़ों में वे सब बातें सुनाता जिनसे वे सबसे ज़्यादा
असुरक्षित महसूस करते थे, जिसके कारण उनके बीच अविश्वास पैदा हो जाता था।
इसकी वजह से साम्राज्य कमज़ोर हो गया और उसके प्रतिद्वंद्वी ने उस पर जीत हासिल कर ली।"
वही पुराना तरीक़ा।
जीतने वाले साम्राज्य ने इस कद्दू को एक ट्रोजन हॉर्स की तरह इस्तेमाल किया
और उन्हें आपस में बाँटकर उन पर जीत हासिल कर ली।
मैं जानती थी कि वे आवाज़ें असली नहीं हैं। फिर भी उन्हें अनसुना करना मुश्किल था।
ऐलेक्स, तुम्हारे अंदर कुछ मर रहा है और तुम यह बात जानते हो।
आप हम सबको ख़तरे में डाल रहे हैं।
हे, बस, बहुत हो गया! मैं ऐसा कुछ नहीं करूँगा जिससे मेरे परिवार को कोई नुक़सान पहुँचे।
हाल ही में मेरा दिमाग़ पूरी तरह से संतुलित नहीं रहा है,
लेकिन वह कद्दू मेरे दिल की बात नहीं जानता।
मैं तुम सबसे प्यार करता हूँ। और मुझे पूरा विश्वास है कि यह एहसास बिल्कुल सच्चा है।
हम भी तुमसे प्यार करते हैं।
पता है, कभी-कभी मैं अपने मन के संदेहों को ज़रूरत से कुछ ज़्यादा ही
महत्व दे देती हूँ।
श्रापित ना होने के बावजूद।
हाँ, वे सिर्फ़ हमारे विचार हैं, है ना?
अगर हम उन्हें गंभीरता से लेंगे, तो श्राप जीत जाएगा।
तो, यह कैसा रहे?
मैं आप अजीब लोगों से प्यार करती हूँ। और हमेशा, हमेशा करती रहूँगी।
यह कैसी रही, कान के घुसपैठियों?
मैं आम तौर पर अपनी भावनाएँ व्यक्त नहीं कर पाता, पर मुझे भी यहाँ मौजूद सब लोगों से प्यार है।
फुसफुसाहट धीमी पड़ रही है।
शायद इसी तरह इस श्राप को ख़त्म किया जा सकता है। संदेहों को सच से हराकर।
हाँ। और मेरे पास एक आइडिया है कि हम यह कैसे कर सकते हैं।
तुम जो वाक़ई महसूस करते हो, उसे लिखो
और हम उस सच का इस्तेमाल करके फुसफुसाहटों को शांत कर देंगे।
मैं अपने अनूठे ढंग में होशियार हूँ।
डैड को कुछ तो हो रहा है।
मुझे यह महसूस होता है, लेकिन मुझे यह भी यक़ीन है कि डैड हमसे प्यार करते हैं।
तो मैं एक बार अपने दिल की बात ज़रूर सुनूँगा। उन पर भरोसा रखूँगा।
मुझे अपनी नौकरी बहुत पसंद है। मैं अपने परिवार से भी बहुत प्यार करती हूँ
और उनकी रक्षा करने के लिए, जो मेरे बस में है, मैं वह सब करूँगी।
मैंने ग़लतियाँ की हैं,
लेकिन मैं वही करना चाहता हूँ जिसमें मेरे परिवार का भला हो और जिससे मैं अपने पूर्वजों की ग़लतियों को सुधार सकूँ।
यह परिवार बिल्कुल ठीक है।
एक परिवार का होना बहुत अच्छा एहसास है।
वह काम कर गया।
तुमने क्या लिखा? क्या वह मेरे बारे में था?
तुम शायद यह कभी नहीं जान पाओगी।
तुम बहुत परेशान करते हो।
सब कुछ तैयार है। मैं सुबह निकल जाऊँगा।
कद्दू को लौटाने के लिए संग्रहालय में लीमा के साथ मेरी मुलाक़ात तय है।
और उस चश्मे के बारे में तुम्हारे अलास्का निवासी दोस्त का जवाब आया था।
काश हम तुम्हारे साथ चल पाते।
मैं तुमसे बात करता रहूँगा। और मार्जी मेरे साथ होगी।
अगर मैं होश खो बैठता हूँ, वह मुझे सुरक्षित रख सकती है। मैं जाकर अपना सामान पैक करता हूँ।
उप-शीर्षक अनुवादक : पुनीत कुसुम